
DR 30.11.2005 21 

 

kementerian ini, saya masih belajar daripada Yang Berhormat-Yang Berhormat di sini 
yang berketurunan Melayu.  Memang kementerian saya akan memandang serius. 

Dalam program-program kementerian saya seperti Program Menggalakkan 
Seni Budaya, Program Menyemarakkan Seni Budaya dan sebagainya, kita 
mengembalikan amalan-amalan yang hampir pupus seperti bergotong-royong di 
peringkat kampung, adat kenduri dan sebagainya.  Baru-baru ini sahaja kita ada satu 
program Yayasan Seni di kawasan Perdana Menteri kita iaitu di Pinang Tunggal, ada 
adat kenduri dan sebagainya dan beramai-ramai keluar untuk menyertai program ini.  
Jangan bimbanglah, Yang Berhormat. 

 Datuk Haji Mohd. Said bin Yusof:  Tuan Pengerusi, untuk penjelasan.  
Penjelasan boleh, Tuan Pengerusi? 

 Tuan Pengerusi [Datuk Lim Si Cheng]:  Teruskan jawab soalan, tidak payah 
hujah-hujah. 

 Datuk Haji Mohd. Said bin Yusof:  Saya tidak ada menyeleweng Tuan 
Pengerusi.  Dalam hendak menghidupkan kebudayaan sesuatu tempat, orang daerah 
lebih faham tentang kebudayaan dia.  Apakah kementerian ada menyediakan 
peruntukan untuk menghidupkan balik kebudayaan setempat itu dengan bantuan 
daripada kementerian.  Bagi satu peruntukan di peringkat daerah.  Setujukah dengan 
saya dan saya mengalu-alukan pemimpin-pemimpin masyarakat daripada Cawangan 
Bukit Perah, DUN Sri Menanti, Parlimen Kuala Pilah.  Selamat Datang ke Parlimen. 

 Dato' Wong Kam Hoong: Terima kasih Yang Berhormat bagi Jasin.  
Permintaan Yang Berhormat Jasin boleh disalurkan kepada Cawangan Negeri Melaka.  
Kita ada program yang semua ini dibiayai oleh kementerian saya. 

 Dato' Paduka Haji Badruddin bin Amiruldin:  Sedikit pandangan yang 
bernas, Tuan Pengerusi.   

 Tuan Pengerusi [Datuk Lim Si Cheng]:  Ini belum keluarkan, belum tentu. 

 Dato' Paduka Haji Badruddin bin Amiruldin:  Sudah tentu bernas. 

 Dato' Wong Kam Hoong:  Nanti boleh?  Saya pantanglah, tersangkut di sini. 

 Dato' Paduka Haji Badruddin bin Amiruldin:  Sedikit sahaja.  Hendak bagi 
selesai sikit.  Pertamanya saya hendak perbetulkan balik, lagu negeri Kedah adalah 
lagu ‘Cinta Sayang’ bermakna love.  Lagu Cinta Sayang, orang-orang Kedah ini dia 
mencintai dan menyayangi.  Sebab itulah di Kedah orang baik-baik - Ala Cinta 
Sayang.... [Menyanyi] 

 Saya hendak tanya Yang Berhormat Timbalan Menteri, sekarang ini apabila 
kita menyambut Hari Kemerdekaan, kita menyambut hari-hari kebesaran ataupun ada 
keramaian-keramaian hari jadi KDYMM Tuanku dan sebagainya, banyak masa itu 
diberikan kepada penyanyi-penyanyi ala moden, penyanyi-penyanyi rock, penyanyi-
penyanyi lagu-lagu moden.  Tetapi kita jarang sekali mendendangkan lagu-lagu 
kenegerian dan juga tarian-tarian kebudayaan.  Memang ada tetapi tidak cukup kerana 
terlalu sedikit ruang diberikan banyak kepada penyanyi-penyanyi yang menang 
Akademi Fantasia dan sebagainya yang menjadi idola kepada anak-anak muda.   

 Kita menyerapkan budaya keseronokan secara lain daripada Barat, ideologi 
Barat kepada anak-anak muda.  Apa salahnya di waktu itulah kita memperkenalkan 
kerana pada masa itu banyak pelancong (tourist) yang datang ke negara kita.  Saya 
minta kementerian memperbanyakkan lagi menggunakan kerjasama Kementerian 
Pelancongan... 

 Tuan Pengerusi [Datuk Lim Si Cheng]:  Baik, Yang Berhormat, cukup.  
Cukup, cukup. 

 Dato' Paduka Haji Badruddin bin Amiruldin:  Saya taat dan setia. 

 Tuan Pengerusi [Datuk Lim Si Cheng]:  Cukup.  cukup, cukup.  Terima 
Kasih lah.  Terima kasih. 

 Dato' Wong Kam Hoong:  Ya, terima kasih atas pandangan Yang Berhormat.     

 Tuan Pengerusi [Datuk Lim Si Cheng]:  Yang Berhormat, teruskan jawapan. 

 Dato' Wong Kam Hoong:  Okey. 



kementerian ini, saya masih belajar daripada Yang Berhormat-Yang Berhormat di sini yang berketurunan Melayu. Memang kementerian saya akan memandang serius. Dalam program-program kementerian saya seperti Program Menggalakkan Seni Budaya, Program Menyemarakkan Seni Budaya dan sebagainya, kita mengembalikan amalan-amalan yang hampir pupus seperti bergotong-royong di peringkat kampung, adat kenduri dan sebagainya. Baru-baru ini sahaja kita ada satu program Yayasan Seni di kawasan Perdana Menteri kita iaitu di Pinang Tunggal, ada adat kenduri dan sebagainya dan beramai-ramai keluar untuk menyertai program ini. Jangan bimbanglah, Yang Berhormat. Datuk Haji Mohd. Said bin Yusof: Tuan Pengerusi, untuk penjelasan. Penjelasan boleh, Tuan Pengerusi?. Tuan Pengerusi [Datuk Lim Si Cheng]: Teruskan jawab soalan, tidak payah hujah-hujah. Datuk Haji Mohd. Said bin Yusof: Saya tidak ada menyeleweng Tuan Pengerusi. Dalam hendak menghidupkan kebudayaan sesuatu tempat, orang daerah lebih faham tentang kebudayaan dia. Apakah kementerian ada menyediakan peruntukan untuk menghidupkan balik kebudayaan setempat itu dengan bantuan daripada kementerian. Bagi satu peruntukan di peringkat daerah. Setujukah dengan saya dan saya mengalu-alukan pemimpin-pemimpin masyarakat daripada Cawangan Bukit Perah, DUN Sri Menanti, Parlimen Kuala Pilah. Selamat Datang ke Parlimen. Dato' Wong Kam Hoong: Terima kasih Yang Berhormat bagi Jasin. Permintaan Yang Berhormat Jasin boleh disalurkan kepada Cawangan Negeri Melaka. Kita ada program yang semua ini dibiayai oleh kementerian saya. Dato' Paduka Haji Badruddin bin Amiruldin: Sedikit pandangan yang bernas, Tuan Pengerusi. Tuan Pengerusi [Datuk Lim Si Cheng]: Ini belum keluarkan, belum tentu. Dato' Paduka Haji Badruddin bin Amiruldin: Sudah tentu bernas. Dato' Wong Kam Hoong: Nanti boleh? Saya pantanglah, tersangkut di sini. Dato' Paduka Haji Badruddin bin Amiruldin: Sedikit sahaja. Hendak bagi selesai sikit. Pertamanya saya hendak perbetulkan balik, lagu negeri Kedah adalah lagu 'Cinta Sayang' bermakna love. Lagu Cinta Sayang, orang-orang Kedah ini dia mencintai dan menyayangi. Sebab itulah di Kedah orang baik-baik- Ala Cinta Sayang.... [Menyanyi]. Saya hendak tanya Yang Berhormat Timbalan Menteri, sekarang ini apabila kita menyambut Hari Kemerdekaan, kita menyambut hari-hari kebesaran ataupun ada keramaian-keramaian hari jadi KDYMM Tuanku dan sebagainya, banyak masa itu diberikan kepada penyanyi-penyanyi ala moden, penyanyi-penyanyi rock, penyanyi- penyanyi lagu-lagu moden. Tetapi kita jarang sekali mendendangkan lagu-lagu kenegerian dan juga tarian-tarian kebudayaan. Memang ada tetapi tidak cukup kerana terlalu sedikit ruang diberikan banyak kepada penyanyi-penyanyi yang menang Akademi Fantasia dan sebagainya yang menjadi idola kepada anak-anak muda. Kita menyerapkan budaya keseronokan secara lain daripada Barat, ideologi Barat kepada anak-anak muda. Apa salahnya di waktu itulah kita memperkenalkan kerana pada masa itu banyak pelancong (tourist) yang datang ke negara kita. Saya minta kementerian memperbanyakkan lagi menggunakan kerjasama Kementerian Pelancongan... Tuan Pengerusi [Datuk Lim Si Cheng]: Baik, Yang Berhormat, cukup. Cukup, cukup. Dato' Paduka Haji Badruddin bin Amiruldin: Saya taat dan setia. Tuan Pengerusi [Datuk Lim Si Cheng]: Cukup. cukup, cukup. Terima Kasih lah. Terima kasih. Dato' Wong Kam Hoong: Ya, terima kasih atas pandangan Yang Berhormat. Tuan Pengerusi [Datuk Lim Si Cheng]: Yang Berhormat, teruskan jawapan. Dato' Wong Kam Hoong: Okey.